Société pour l’aviation et ses dérivés

SPAD (Société pour l'aviation et ses dérivés) var en fransk flyprodusent, aktiv mellom 1911 og 1921. Dens SPAD S. XIII dobbeltdekker var det mest populære franske kampflyet i første verdenskrig.

 Deperdussin 
miniatyr|En tidlig versjon av Deperdussin Monocoque.
Selskapet ble stiftet i 1911 som Aéroplanes Deperdussin. Dets grunnlegger, Armand Deperdussin (født 1867), hadde vært omreisende selger og kabaretsanger i Liège og Brussel før han gjorde seg en formue i salg av silkeprodukter. Deperdussin ble fascinert av flyvning i 1908, og i 1909 etablerte han en flyfabrikk i Laon. Deperdussin var ikke selv konstruktør, men han ansatte den talentfulle ingeniør Louis Béchereau (1880–1970) som teknisk direktør. Béchereau ble deretter ansvarlig for konstruksjonen av Deperdussin- og SPAD-fly.
venstre|miniatyr|Storbritannias nest eldste flygende fly, en original 1911 Deperdussin endekker på Shuttleworth-muséet.
Det første Deperdussin-flyet var et mislykket canardvinget fly, men det neste flyet, Type A, ble en umiddelbar suksess og førte til en rekke nært beslektede endekkere som Louis Blériots Blériot XI, og Nieuport IV. Dette var en layout som ble populær, både blant militære og sivile før første verdenskrig. Deperdussin TT ble en betydelig eksportsuksess, og 63 fly ble bygget på lisens av Lebedev-selskapet i Russland og andre i Highgate i London av British Deperdussin Company.Britisk-bygde Deperdussin, Fly Arkiv 3. august 1912 Fra 1911 og fremover bygde Deperdussin en ny fabrikk i Grenelle i hjertet av Paris.
miniatyr|En Deperdussin Monocoque bevart på Musée de l 'Air et de l' Espace.
Han etablerte også fabrikker i Le Havre og Juvisy som bygde motorbåter og sjøfly, i tillegg til tre skolefly.

Selskapet har også produsert en rekke bemerkelsesverdige racerfly, inkludert det banebrytende Deperdussin Monocoque, som vant 1912 og 1913 Gordon Bennett-troféet, satte flere verdensrekorder, og var det første flyet til å overskride 200 km/t.

Den første konkurransen om Schneider-troféet ble arrangert 16. april 1913 i Monaco. Det ble vunnet av et Deperdussin sjøfly som oppnådde en gjennomsnittlig hastighet på om lag 73 km/t. I 1913 ble Armand Deperdussin arrestert for svindel. Han hadde utviklet en dyr smak, og i tillegg til fiksing av konkurranser som for eksempel Gordon Bennett Cup, hadde han et overdådig hus. Hans bank hevdet at han finansierte dette ved å låne fra banken ved hjelp av falske kvitteringer fra hans silkevirksomhet som sikkerhet. Han ble fengslet inntil rettssaken i 1917. Selv om det ble hevdet at han hadde brukt mye av pengene til å utvikle Frankrikes luftfartskompetanse, ble han kjent skyldig og dømt til fem års fengsel, men som en innrømmelse for førstegangs lovovertredere ble han benådet («sursis») og løslatt umiddelbart."Deperdussin-saken. Deperdussin kom seg aldri fra hendelsen og begikk selvmord i 1924.

 SPAD 
Etter Armand Deperdussins konkurs i 1913 ble selskapet satt under administrasjon og navnet ble endret til Société Provisoire des Aéroplanes Deperdussin, det første som brukte SPAD-akronym. Med Deperdussins svindel, ble kontantstrømmen stoppet og fremtiden for SPAD-selskapet var truet. Et konsortium ledet av Louis Blériot kjøpte selskapets eiendeler i 1913. Det nye selskapet ble omdøpt til Société Pour L'aviation et ses Dérivés som fikk benytte SPAD-akronymet.
høyre|miniatyr|Et SPAD-fly som tar av.
Béchereaus første virkelige suksess var SPAD S. VII, som lignet A. 2. Det var utviklet fra SPAD V, hvorav 268 ble bestilt, men ingen ble bygget. VII var en én-seters traktor dobbeltdekker av enkel og robust konstruksjon, drevet av den nye Hispano-Suiza vannkjølte V8-motor. I forhold til tidligere jagerfly da SPAD VII dukket opp i 1916, virket det som et tungt fly som var vanskelig å manøvrere, men piloter lærte snart å dra nytte av dets hurtighet og styrke. Om lag 3500 SPAD VII ble bygget i Frankrike, 120 i Storbritannia, og 100 i Russland under første verdenskrig, selv om mange flere var blitt bestilt fra en ny fabrikk i Jaroslavl. Disse ble bygget først etter den russiske borgerkrigen.

 Referanser

 Litteratur 
 Davilla, James M. & Arthur M. Soltan, French Aircraf of the First World War. Flying Machines Utgiver: Stratfort, Connecticut, 1997. ISBN 0-9637110-4-0

[

Kategori:Selskaper opphørt i 1921
Kategori:Selskaper etablert i 1911